Diari Oficial de la Generalitat Valenciana


Sumari del DOGV 8107, del 17-08-2017 (2017/6869)

Desistiment de la licitació número CNMY17/DG54C/01. Organització i desenvolupament d'un programa d'activitats consistents en unes exposicions de dissenys exclusius en les tres capitals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/6869


Data del document
:   17-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis

Desistiment de la licitació número CNMY17/DG54C/01. Organització i desenvolupament d'un programa d'activitats consistents en unes exposicions de dissenys exclusius en les tres capitals de la Comunitat Valenciana. [2017/6869]  
Antecedents de fet  
  
Primer. Amb data 20 d'abril de 2017 s'acorda, mitjançant una resolució de la Direcció General de Cultura i Patrimoni, l'aprovació de l'expedient de contractació número CNMY17/DG54C/01, Organització i desenvolupament d'un programa d'activitats consistents en unes exposicions de dissenys exclusius en les tres capitals de la Comunitat Valenciana, mitjançant procediment obert, en virtut de l'article 157 del TRLCSP, per tramitació ordinària.  
L'objecte del contracte queda explicitat en el títol i justificat en l'expedient, amb un pressupost de licitació de 75.000,00 - (IVA exclòs).  
  
Segon. Seguidament, l'anunci de la licitació va ser publicat en el Diari Oficial de la Generalitat Valenciana el dia 18 de maig de 2017 i posteriorment, en la Plataforma de Contractació de l'Estat el 22 de maig de 2017.  
Tercer. El plec de prescripcions tècniques, aprovat per la Direcció General de Cultura i Patrimoni el 16 de febrer de 2017, sobre el qual ha emés informe favorable l'Advocacia General de la Generalitat amb data 22 de març de 2017, que indica en el paràgraf 3r del punt 3, «Descripció del servei a contractar, - L'exposició tindrà un caràcter itinerant, de tal manera que serà exhibida en llocs emblemàtics, de reconegut prestigi i rellevància vinculats a la creació contemporània, situats en les tres capitals de província de la Comunitat Valenciana encara per determinar», experimenta una variació substancial com a resultat de les gestions realitzades per la Direcció General de Cultura i Esport, consistents a concretar els llocs on serà exhibida l'exposició.  
  
Quart. En vista de la impossibilitat d'esmenar les absències detectades en el plec de prescripcions tècniques particulars, fet pel qual es veuen alterades les condicions de licitació, es promou la necessitat d'acordar el desistiment del procediment de contractació número CNMY17/DG54C/01, Organització i desenvolupament d'un programa d'activitats consistents en unes exposicions de dissenys exclusius en les tres capitals de la Comunitat Valenciana, així com d'iniciar un nou procediment.  
  
Fonaments jurídics  
  
Primer. L'article 155 del text refós de la Llei de contractes de les administracions públiques, assenyala que:  
«1. En el cas en què l'òrgan de contractació renuncie a subscriure un contracte per al qual haja efectuat la corresponent convocatòria, o decidisca reiniciar el procediment per a la seua adjudicació, ho notificarà als candidats o licitadors, informant també a la Comissió Europea d'aquesta decisió quan el contracte haja sigut anunciat en el Diario Oficial de la Unión Europea.»  
Segon. La renúncia a la subscripció del contracte o el desistiment del procediment només podran ser acordats per l'òrgan de contractació abans de l'adjudicació. En tots dos casos es compensarà els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regeixen la responsabilitat de l'Administració.  
El desistiment del procediment haurà d'estar fundat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació.  
Tercer. D'acord amb la clàusula 25.1 del PCAP, «Prerrogatives de l'Administració», que indica:  
«1. Dins dels límits i amb subjecció als requisits i efectes assenyalats en l'article 210 del TRLCSP, l'òrgan de contractació ostenta la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'aquesta.»  
  
Quart. Correspon al conseller, en virtut de l'article 28.L de la Llei 5/1983, de 30 de desembre, del Consell, i a la Direcció General de Cultura i Patrimoni, l'exercici de les facultats en matèria de contractació administrativa, segons el que estableix l- article 10.4 de la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans.  
  
D'acord amb les consideracions i els fonaments jurídics anteriors, resolc:  
  
Primer  
Acordar el desistiment de l'expedient de contractació administrativa número CNMY17/DG54C/04, Organització i desenvolupament d'un programa d'activitats consistents en unes exposicions de dissenys exclusius en les tres capitals de la Comunitat Valenciana, l'objecte de les quals és el suport i foment al sector de la moda i el disseny valencians, pels motius exposats anteriorment amb la corresponent anul·lació del crèdit retingut i autoritzat.  
  
Segon  
Notificar la present resolució als licitadors i publicar en el Diari Oficial de la Generalitat Valenciana el desistiment del procediment.  
  
  
Tercer  
De conformitat amb l'article 40.5 apartat 2n del TRLCSP, contra aquesta resolució, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà de la seua publicació, davant del jutjat contenciós administratiu, d'acord amb el que estableixen els articles 8 i 46.1 i 4 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja referits, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar qualsevol altre recurs que estimen procedent.  
  
  
València, 17 de juliol de 2017.- La directora general de Cultura i Patrimoni, p. d. (RC 28.10.2016; DOGV 7906): Carmen Amoraga Toledo.